કારખાનાઓમાં માલનું પ્રોડક્શન ચાલુ છે, જ્યારે આવક–જાવક બંધ છે ત્યારે ઉત્પાદિત માલના થપ્પા લાગી રહ્યા છે. બીજી તરફ આ હડતાલ વધુ લંબાશે તો રો મટીરીયલની સપ્લાય બંધ થઈ જતા કારખાનાઓમાં કારીગરો પણ બેકાર બની જશે તેવી ભીતિ સેવાઈ રહી છે. નોંધનીય છે કે હાલમાં માત્ર લીલા શાકભાજી, દૂધ, ઈંધણ અને ઘાસચારા જેવી જીવન આવશ્યક ચીજવસ્તુઓ સિવાય દરેકનું પરિવહન બંધ છે. આજે પણ હાઈવે પરથી પસાર થતી લોડેડ ટ્રકોને અટકાવવામાં આવી હતી. જો કે ગઈકાલની તુલનાએ આજે માલ ભરેલી ટ્રકની સંખ્યા અતિ જૂજ હોવાનું ટ્રાન્સ્પેર્ટરો જણાવી રહ્યા છે. રવિવાર સુધી ટ્રાન્સ્પોર્ટરોને સરકાર તરફથી વાટાઘાટ માટે કોઈ તેડું આવ્યું ન હોવાનું જાણવા મળ્યું હતું. માગણીને અનુલક્ષીને આજે રાજકોટ ગૂડ્ઝ ટ્રાન્સ્પેર્ટ એસોસિએશન દ્વારા મૌન રેલી તા. ર૩ને સોમવારે ૧૧ કલાકે ત્રિકોણ બાગથી કલેક્ટર કચેરીએ આવેદન આપવા માટે આયોજન કરવામાં આવ્યું છે. નીચે આપેલી લીંક પર ક્લિક કરીને જોડાઓ સંદેશ ન્યૂઝ સાથે.